**ELŐTERJESZTÉS**

**Szombathely Megyei Jogú Város Közgyűlésének 2024. április 25-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2023. évi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (1. sz. melléklet)*

A SZOVA Nonprofit Zrt. 2023-ban 5.368.000 eFt árbevétel mellett 34.165 eFt üzemi nyereséget és 45.688 eFt adózás előtti veszteséget ért el. Az adózás előtti veszteség ellenére 11.755 eFt adófizetési kötelezettség keletkezett, így az adózott eredmény 57.443 eFt veszteség.

Az üzemi eredményből kiszűrve az ingatlanértékesítésből keletkezett 91 millió forint nyereséget, látható, hogy a rendszeres tevékenységek üzemi szinten is veszteségesek voltak. Különösen a jóléti létesítmények – Tófürdő, Műjégpálya, Kalandváros – üzemeltetése okozott problémát, ezek 2023. évi vesztesége közvetlen költségek szintjén is 220 millió forint volt, az általános és finanszírozási költségeket is figyelembe véve pedig meghaladta a 250 millió forintot. A létesítmények mellett a saját tulajdonú ingatlanok hasznosítása és az útépítés is veszteséges volt, és ezeket a veszteségeket nem tudta teljes mértékben kompenzálni a hulladékgazdálkodás, a fizetőparkolás, a köztisztasági tevékenységek, az önkormányzati és a társasházi ingatlankezelés nyeresége.

Az árbevétel az előző évhez képest 676 millió forinttal emelkedett, ez nominálisan jelentős emelkedés ugyan, azonban elmarad az infláció mértékétől, vagyis reálértéken a bevételek csökkentek. A nominális bevételnövekedés a szolgáltatási díjak emelésének köszönhető: a hulladékgazdálkodási alvállalkozói díj év elejétől 20%-kal megemelésre került, az Önkormányzat által fizetett parkolás-üzemeltetési díj közel duplájára emelkedett, a köztisztasági és az útépítési tevékenység árai pedig 14,50%-kal növekedtek. A parkolási bevétel jelentős emelését az tette lehetővé, hogy már nem érvényesültek a COVID járvánnyal kapcsolatos állami intézkedések hatásai, így az Önkormányzat bevételei is jelentős mértékben emelkedtek.

Az útépítési bevételek számottevő emelkedése annak köszönhető, hogy az Önkormányzat több, nagy volumenű útépítési feladat elvégzésével bízta meg a társaságot. Ezek a feladatok azonban csak alvállalkozók bevonásával voltak kivitelezhetők, az alvállalkozói költségek pedig az eredménykimutatás költség oldalán is megjelentek, így az eredményt ezek a munkák érdemben nem javították.

A fizikai dolgozók 20%-os és a szellemi munkavállalók 15%-os béremelése éves szinten 270 millió forinttal emelte a személyi jellegű ráfordítások összegét. Emellett a költségek növekedésében meghatározó szerepe az elektromos áram áremelkedésének volt: az áramköltségek a 2022. évi 80 millió forintról 2023-ban 236 millió forintra emelkedtek. A magas energiaigény miatt a villamos energia áremelkedése magyarázza a létesítmények kiugróan magas veszteségét és jelentős részben a vállalati általános költségek növekedését is.

A hulladékgazdálkodási tevékenység feltételrendszere 2023. július 1-től lényegesen megváltozott. A hulladékgazdálkodási közszolgáltatási tevékenység végzésére országos koncessziót kapott a MOHU MOL Hulladékgazdálkodási Zrt., amely a SZOMHULL Nonprofit Kft. helyett közvetlenül a SZOVA Nonprofit Zrt.-t bízta meg a szombathelyi közszolgáltatási feladatok ellátásával. A változásoknak köszönhetően a közszolgáltatói díj elszámolása átláthatóbb, a tevékenység finanszírozása kiszámíthatóbb lett. Külön elszámolás történik a gyűjtési és a létesítményüzemeltetési feladatokról, valamint a hulladékártalmatlanításról. A hulladékgazdálkodási bevételek a második félévben az első félévhez képest nagyjából 155 millió forinttal emelkedtek. Ebben meghatározó szerepet játszott az, hogy a MOHU MOL Zrt.-vel kötött szerződés alapján az STKH Sopron Nonprofit Kft. a Szombathely környéki településekről gyűjtött hulladék egy részét a társaság Erdei iskola úti hulladéklerakójába szállítja.

A pozitív változások ellenére a hulladékgazdálkodás elmúlt 10 évben felhalmozódott problémáit nem sikerült megoldani, és az eltelt fél év tapasztalataiból hosszú távú következtetéseket még korai lenne levonni. Az új rendszerben az adminisztrációs és adatszolgáltatási kötelezettségek jelentősen bővültek, a közszolgáltatási résztevékenységekről külön mérleget és eredménykimutatást kell készíteni és a keresztfinanszírozás tilalmáról szóló követelményt is teljesíteni kell a társaságnak.

A Zrt. által kezelt önkormányzati ingatlanok karbantartására és üzemeltetésére a korábbi évekhez képest lényegesen magasabb összeget költöttek, miközben a bérleti díjak nem változtak és a bérleti díj bevételek érdemben nem növekedtek. Emiatt az önkormányzati ingatlanok bevételeinek és kiadásainak egyenlege 2023. évben 282 millió forint hiány volt. A hiány részleges finanszírozására Szombathely Megyei Jogú Város Önkormányzata előlegként 120 millió forint előleget nyújtott az év során. Emellett, a 2022. évben folyósított 180 millió forintos önkormányzati előlegből kb. 63 millió forint az átmeneti hiány finanszírozására került felhasználásra.

Beruházásokra összesen 834 millió forintot költött a társaság 2023-ban. Ebből 672 millió forint volt a Körmendi úti telephelyen épülő napelempark kivitelezési költsége. A költségek 40%-a önerőből, 60%-a pályázati támogatásból került finanszírozásra. A napelempark kivitelezésének fizikai része befejeződött, az üzembe helyezéshez szükséges szerződések megkötése 2024. évre húzódik át. A hulladékgazdálkodási és köztisztasági feladatok ellátásához szükséges géppark működőképességét használt járművek beszerzésével próbálják fenntartani, három jármű vásárlása 2023-ban 40 millió forintba került.

A SZOMHULL Nonprofit Kft. a hulladékgazdálkodási közszolgáltatás átalakult szervezeti rendszerében elvesztette funkcióját, ezért Szombathely Megyei Jogú Város Közgyűlésének döntése alapján 2023. december 31. dátummal beolvadt a SZOVA Nonprofit Zrt-be, így a társaság 2024. január 1-től a SZOMHULL Nonprofit Kft. jogutódaként is működik tovább. Ez a tevékenységben és gazdálkodásban érdemi változást nem eredményez. A beolvadáshoz szükséges feltételek teljesítése érdekében a mérlegben a saját tőke részét képező 307.783 eFt összegű tőketartalék átsorolásra került az eredménytartalék sorra.

A társaság fizetőképességét az év során újabb külső források bevonása nélkül meg tudta őrizni, ami annak köszönhető, hogy a veszteség kisebb volt a tervezettnél és az ingatlanértékesítési bevételek is megfelelő időben realizálódtak.

A devizakötvény teljes adósságszolgálata 631 millió forint volt, amelyből 511 millió forint a törlesztés és 120 millió forint a kamat. A törlesztés 75%-a a Sárdi-ér utcai telkek értékesítésének előző években realizált és elkülönített bevételéből került finanszírozásra, a fennmaradó 25% és a kamat pedig a folyó bevételekből.

A jövőre nézve problémát jelent, hogy a rendszeres tevékenységek vesztesége miatt a bevételek még a folyó kiadásokra sem nyújtanak teljes mértékben fedezetet, a kötvény törlesztésére és a fizetendő kamatra pedig egyáltalán nem képződik keret. Amennyiben a rendszeres tevékenységek nyereségtermelő képessége nem áll helyre, akkor várhatóan olyan likviditási problémákkal kell a társaságnak szembesülnie, amelyeket önerőből nem tud megoldani.

Összességében a társaság mérlegfőösszege 2023. évre vonatkozóan 14.800.036 eFt, adózott eredménye 57.443 eFt veszteség. (2022. évi eredmény -395.716eFt volt.) A veszteség rendezése tulajdonosi beavatkozást nem igényel, javaslom annak az eredménytartalék terhére történő elszámolását.

Javaslom a társaság vezető tisztségviselőinek az Alapszabály X. fejezetében rögzítettek szerint a 2023. évi ügyvezetés megfelelőségét igazoló felmentvényt megadását.

A társaság Igazgatóságának és felügyelőbizottságának határozata az ülésen kerül ismertetésre.

*b./ Weöres Sándor Színház Nonprofit Kft. (2. sz. melléklet)*

Az év során összesen 273 előadás/esemény volt a színházban, amelyeket összesen 49.661 fizető vendég tekintett meg, vagyis az év elején kitűzött művészeti célok teljesültek.

A 2023. évben ténylegesen realizált összes bevétel 791.394 eFt volt, amelyből:

* az Önkormányzat 202.324 eFt összegű fenntartói támogatást folyósított, ebből 37.404 eFt-ot a színházépülethez kapcsolódó bérleti díjhoz, 1.200 eFt-ot pedig a GDPR feladatok ellátására;
* a központi költségvetésből a fenntartó Önkormányzaton keresztül 302.075 eFt támogatást folyósítottak a színháznak, mint nyilvántartásba vett előadó-művészeti szervezetnek;
* a színház saját jegy- és bérletértékesítéséből és az előadásai eladásából származó bevétele 140.063 eFt;
* az ágazati bértámogatásból 71.822 eFt bevétel keletkezett;
* egyéb bevétel 39.290 eFt volt;
* pénzügyi műveletek bevétele 19.179 eFt volt.

Összességében a színház bevételei meghaladták a korábbi éveket és a tervezett szintet is.

A 2023. évi ráfordítások összesen 806.376 eFt, amely:

* 268.913 eFt összegű anyagjellegű ráfordításból,
* 477.425 eFt személyi jellegű ráfordításból,
* 51.035 eFt értékcsökkenési leírásból és
* 9.003 eFt egyéb ráfordításból áll össze.

Összességében a társaság mérlegfőösszege 2023. évre vonatkozóan 320.620 eFt, adózott eredménye – 15.116 eFt. (2022. évi eredmény 3.699 eFt nyereség volt.) A veszteség rendezése tulajdonosi beavatkozást nem igényel, javaslom annak az eredménytartalék terhére történő elszámolását.

A felügyelőbizottság a társaság 2023. évi beszámolóját elfogadta.

*c./ AGORA Savaria Kulturális és Médiaközpont Nonprofit Kft. (3. sz. melléklet)*

A társaság vállalkozási tevékenységből származó bevétele 110.872 eFt volt. Az alapítótól kapott támogatás mértéke növekedett a korábbi évhez képest, 414.920 eFt volt, a pályázatokból származó bevételek összege is növekedett, 90.816 eFt-ot tett ki. A közhasznú tevékenységből származó bevétel 267.029 eFt, egyéb bevétel 5.917 eFt volt.

Kiadási oldalon 481.445 eFt anyagi jellegű ráfordítás, 352.906 eFt személyi jellegű ráfordítás, 21.967 eFt értékcsökkenési leírás, 4.577 eFt egyéb kiadás, valamint a pénzügyi műveletek ráfordítása (1.773 eFt) jelentkezett.

Összességében a társaság 2023. évi beszámolója 288.703 eFt mérlegfőösszeget és 26.449 eFt adózott eredményt mutat (2022. évi eredményük 22.451 eFt volt).

A felügyelőbizottság határozata az ülésen kerül ismertetésre.

*d./ Fogyatékkal Élőket és Hajléktalanokat Ellátó Közhasznú Nonprofit Kft. (4. sz. melléklet)*

A társaság a 2022. év tervei alapján összesen 733.430 eFt bevétellel számolt, amelynek 103 %-a, azaz 753.404 eFt teljesült 2023. évben. Az állami normatív hozzájárulás a személyes gondoskodást nyújtó ellátásokban 9 %-kal haladta meg a tervezettet, amelynek oka, hogy a hajléktalanok nappali melegedőjében 2023. évben a tervezett 40 fő helyett átlagosan 70 fő ellátása történt meg, míg a fogyatékos nappali ellátásban a tervezett 45 fő helyett 54 fő ellátása történt meg, amelyre pótlólagos támogatást tudott igénybe venni a társaság.

Az ellátási szerződés szerinti önkormányzati támogatás 100 %-ban teljesült.

A társaság adózott eredménye 2023. évben 22.180 eFt lett, amely a vállalkozási és pénzügyi tevékenységből fakad és kedvezőbb a tervezetthez képest. A társaság kötelező feladatainak zavartalan működését 2023. évben biztosítani tudta, likviditási probléma nem merült fel.

Összességében a társaság 2023. évi beszámolója 531.216 eFt mérlegfőösszeget és 22.180 eFt adózott eredményt mutat (2022. évi eredményük 2.409 eFt volt).

A felügyelőbizottság a társaság 2023. évi beszámolóját elfogadta.

*e./ Vas Megyei Temetkezési Kft. (5. sz. melléklet)*

A társaság 2023. évi pénzügyi helyzetét folyamatosan a stabilitás jellemezte, fizetőképességét az év folyamán folyamatosan meg tudta őrizni.

A társaság nettó árbevétele 498.699 eFt volt, amely az előző évhez viszonyítva emelkedett. Egyéb bevételek összege 3.280 eFt, pénzügyi műveletek bevétele 5.988 eFt.

A társaság 2023. évi összes ráfordítása 502.377 eFt, ebből anyagjellegű ráfordítás 196.698 eFt, személyi jellegű ráfordítás 283.663 eFt, értékcsökkenési leírás 10.981 eFt, egyéb ráfordítás 10.264 eFt, pénzügyi műveletek ráfordítása 771 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft.-nek, amely társaság 2023-ben sem végzett semmilyen tevékenységet.

Összességében a társaság 2023. évi beszámolója 1.092.445 eFt mérlegfőösszeget és 2.501 eFt adózott eredményt mutat (2022. évi eredményük 7.136 eFt volt).

A felügyelőbizottság a társaság 2023. évi beszámolóját elfogadta.

*f./ Szombathelyi Parkfenntartási Kft. (6. sz. melléklet)*

A társaságnak 2023. évben szolgáltatás nyújtásából 526.199 eFt nettó árbevétele keletkezett, valamint 3.412 eFt egyéb bevételt számolt el.

Anyagjellegű ráfordítások összege 175.424 eFt volt, amely anyagköltségből, igénybevett szolgáltatások díjából, közvetített szolgáltatásokból, bankköltségből és biztosítási díjakból tevődik össze. A személyi jellegű ráfordítás összege 303.071 eFt volt. Értékcsökkenési leírás összege 25.284 eFt, egyéb ráfordítások (helyi iparűzési adó, gépjárműadó, illeték, kamarai tagdíjak) összege 11.439 eFt.

A társaság 2023. évi mérlegfőösszege 262.204 eFt, adózott eredménye 12.910 eFt (a 2022. évi eredmény 43.061 eFt volt).

A felügyelőbizottság javaslatára javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság határozata az ülésen kerül ismertetésre.

*g./ Savaria Városfejlesztési Kft. (7. sz. melléklet)*

A társaság szolgáltatásainak elsődleges igénybevevője a tulajdonos, Szombathely Megyei Jogú Város Önkormányzata, amely a Kft.-vel kötött megbízási szerződések alapján biztosítja a társaság mindenkori éves árbevételének legalább 80 %-át.

2023. évben 200.866 eFt bevétel realizálódott, amelyből az értékesítés nettó árbevétele 59.935 eFt, egyéb bevétel 100.737 eFt, kamatbevétel 2.841 eFt, valamint 50.000 eFt az alapítói támogatás.

Az éves gazdálkodás során a ténylegesen felmerült működési kiadások, ráfordítások 190.884 eFt összeget jelentettek. A társaság éves személyi jellegű ráfordítása összesen 97.721 eFt, anyagjellegű ráfordítás 84.945 eFt, értékcsökkenési leírás 5.633 eFt, egyéb ráfordítás 2.585 eFt.

Összességében a társaság 2023. évi beszámolójának mérlegfőösszege 98.611 eFt, az adózott eredmény 9.982 eFt (2022. évi eredmény 666 eFt volt).

A felügyelőbizottság javaslatára javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság a társaság 2023. évi beszámolóját elfogadta.

*h./ Savaria Turizmus Nonprofit Kft. (8. sz. melléklet)*

A társaság a 2023. üzleti évét 18.528 eFt adózott eredménnyel zárta. Az energiaválság és az ukrajnai háború miatti gazdasági nehézségek ellenére pozitív mérleg több tényezőnek volt köszönhető, a nagyon szigorú, költséghatékony gazdálkodás mellett a sikeres pályázati tevékenység és az elnyert EU-s pályázatok előre utalt előlegein keletkezett árfolyamnyereség, valamint a vállalkozói tevékenység kibővítése, új bevételi források keresése járult hozzá a pozitív eredményhez.

A társaság vállalkozói tevékenységéből fakadó nettó árbevétele a 2023. évben 79.382 eFt volt. Egyéb bevétel sorát képezte a Szombathely Megyei Jogú Város Önkormányzatától kapott működési támogatás, további programok, projektek támogatása, és az egyéb bevételek, amelyek összege 161.855 eFt volt.

Az anyagjellegű ráfordítások összege 144.282 eFt, a személyi jellegű ráfordítások összege pedig 61.266 eFt volt. Értékcsökkenési leírásként a beszámolóban 10.251 eFt, egyéb ráfordítások összegeként 1.872 eFt szerepel.

Összességében a társaság 2023. évi beszámolója 110.812 eFt mérlegfőösszeget és 18.528 eFt adózott eredményt mutat (2022. évi eredmény 3.017 eFt volt).

A társaság felügyelőbizottságának határozata az ülésen kerül ismertetésre.

*i./ Szombathelyi Távhőszolgáltató Kft. (9. sz. melléklet)*

A társaság gazdasági tevékenységéből származó értékesítési árbevétele 5.827.493 eFt, egyéb bevétele 7.993.862 eFt, az adózott eredménye 40.150 eFt.

2023. évben a Szombathelyi Távhőszolgáltató Kft.-nek a távhőszolgáltatásból származó adózás előtti eredménye -19.320 eFt volt, a nyereségkorlát 107.925 millió Ft*.*

Az anyagjellegű ráfordítások értéke 12.253.218 eFt-ot tett ki, a személyi jellegű ráfordítások értéke 778.602 eFt, az értékcsökkenés 212.362 eFt volt.

A mérleg főösszege 6.077.094 eFt, az adózott eredmény 40.150 eFt (2022. évi eredmény 165.690 eFt volt).

Javaslom a Tisztelt Közgyűlésnek, hogy javasolja a társaság taggyűlésének a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását.

A társaság felügyelőbizottságának határozata az ülésen kerül ismertetésre.

*j./ SZOVA Szállodaüzemeltető Kft. (10. sz. melléklet)*

A SZOVA Szállodaüzemeltető Kft. 2019-ben befejezte a Tófürdő területére tervezett szálloda beruházás műszaki előkészítését. 110 millió forintért készült el egy négycsillagos, 102 szobás, wellness részleggel is rendelkező szálloda engedélyes és kiviteli terve, valamint a szálloda építési engedélye. A 2019. májusában készült tervezői költségbecslés szerint a hotel kivitelezési költsége ~3 milliárd forint lett volna. Az azóta eltelt időben bekövetkezett áremelkedések miatt ma ennél is lényegesen magasabb kivitelezési költségre lehet számítani.

A beruházási költségek növekedése miatt a megvalósítás finanszírozásához szükséges önerő is megemelkedett, ezt azonban a kedvezőtlen külső gazdasági környezet miatt a cég nem tudja előteremteni. Az önerő külső forrásból – pályázati vagy állami támogatásból – történő kiegészítésére tett próbálkozások sem vezettek eredményre. Így a projekt megvalósításában a tervezés 2019. évi befejezése óta érdemi előrelépés nem történt.

Mivel Szombathely fejlődése és turisztikai vonzerejének növelése érdekében továbbra is kulcsfontosságú lenne egy színvonalas szolgáltatásokat nyújtó szálloda megépítése, Szombathely Megyei Jogú Város Önkormányzata 2021-ben felhatalmazta a társaság ügyvezetőjét, hogy keressen olyan partnert, aki önállóan vagy befektetőként hajlandó részt venni a hotel megépítésének finanszírozásában és ezzel lehetővé teszi a projekt megvalósítását. A döntéssel a SZOVA Szállodaüzemeltető Kft. kisebbségi tulajdonosa, a Service 4 YOU Szálloda Befektető Zrt. is egyetért és felajánlotta együttműködését a befektető keresésben.

Bár 2022-ben és 2023-ban is több alkalommal jelentettek meg hirdetéseket, próbálták felvenni a kapcsolatot lehetséges érdeklődőkkel, a befektető felkutatására irányuló tevékenység nem vezetett eredményre.

2023. évben a társaságnak árbevétele nem keletkezett, az eredmény terhére a cég jogszabályoknak megfelelő működésével kapcsolatos adminisztratív szolgáltatások költsége került elszámolásra. A SZOVA Szállodaüzemeltető Kft. 2023. évi eredménye 502 eFt veszteség.

A SZOVA Nonprofit Zrt. által a társaságnak nyújtott tagi kölcsön kamata 2023-ban 11.769 eFt volt, amely a befejezetlen beruházás összegét növelte. A befejezetlen beruházás értéke 2023. december 31-én 129. 597 eFt, a saját tőke összege pedig 44.142 eFt.

Összességében a társaság 2023. évi beszámolója 140.685 eFt mérlegfőösszeget és - 502 eFt adózott eredményt, azaz veszteséget mutat (2022. évi eredmény -672 eFt veszteség volt).

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A társaság felügyelőbizottságának határozata az ülésen kerül ismertetésre.

*k./ SZOVA-Projekt Projektfejlesztési Kft. (11. sz. melléklet)*

A SZOVA-Projekt Kft.-t azzal a céllal alapította a SZOVA Nonprofit Zrt., hogy az anyacég ingatlanfejlesztési projektjeit a piaci viszonyokhoz jobban igazodva, rugalmasabban és gyorsabban tudja megvalósítani, valamint a projektek esetleges kockázata ne veszélyeztesse a SZOVA Nonprofit Zrt. teljes tevékenységét, feladatellátását.

Az elmúlt három év eseményei és a külső gazdasági környezet kedvezőtlen alakulása azonban megakadályozta a tervezett beruházások megvalósítását. 2022-ben Szombathely Megyei Jogú Város Önkormányzata úgy döntött, hogy a SZOVA Nonprofit Zrt. az alaptevékenységei végzéséhez nem szükséges ingatlanok értékesítésével próbálja stabilizálni pénzügyi helyzetét.

Ezen határozat alapján a korábban fejlesztésre szánt ingatlanok is értékesítésre kerülhetnek. 2023-ban három olyan ingatlan értékesítése is lezajlott, amelyekre korábban fejlesztési tervek készültek. A 11-es Huszár út 2., a Széll Kálmán utca 24. és a Kisfaludy utca 37. alatti ingatlanokat a SZOVA Nonprofit Zrt eladta. Ezen események, valamint az anyacég pénzügyi helyzete azt jelzi, hogy belátható időn belül ingatlanfejlesztési projektek megvalósításával nem lehet számolni.

A társaság 2023. évi eredménye 503 ezer forint veszteség. A cégnek bevétele nem volt, a költségek a vállalkozás jogszabályoknak megfelelő működéséhez minimálisan szükséges szolgáltatások – könyvelés, bankszámla vezetés – díját tartalmazzák. A működés kezdete óta felhalmozott veszteség 1.355 ezer forint, a saját tőke összege 1.645 ezer forint.

Összességében a társaság 2023. évi beszámolója 1.835 eFt mérlegfőösszeget és -503 eFt adózott eredményt (veszteséget) mutat. (2022. évi eredmény -510 eFt volt.)

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A társaság felügyelőbizottságának határozata az ülésen kerül ismertetésre.

*l./ SZOMHULL Szombathelyi Hulladékgazdálkodási Közszolgáltató Nonprofit Kft. (12. sz. melléklet)*

A SZOMHULL Nonprofit Kft. 2023. évi eredménye 170 millió forint üzemi és 148 millió forint adózás előtti veszteség. Az NHKV Zrt. a tervezett és előzetesen közölt 732 millió forint közszolgáltatói díj helyett az éves elszámolás során csak 665 millió forint szolgáltatói díjat állapított meg, ezért a bevételek alacsonyabbak voltak a tervezettnél. Arra a kérdésre, hogy pontosan mi okozta a tervezettnél alacsonyabb szolgáltatói díjat és milyen számítás támasztja azt alá, az NHKV Zrt-től nem kapott a társaság érdemi választ. Az egyéb forrásokból származó bevételekkel együtt a 2023. évi árbevétel 700 millió forint volt.

A tervezettnél alacsonyabb bevétel mellett a költségek növekedése is hozzájárult a veszteséghez. A legjelentősebb tétel, a SZOVA Nonprofit Zrt. által számlázott alvállalkozói díj mértéke év elejétől 20%-kal emelkedett és összesen 745 millió forint volt. Fajlagosan az egyéb költségek is jelentősen, az árbevételt meghaladó mértékben emelkedtek, azonban az előző évvel való összehasonlítást nehezíti, hogy a közszolgáltatás jogi- és szervezeti feltételrendszerének átalakulása miatt a közszolgáltatói tevékenység 2023. június 30-án véget ért.

Az új rendszerben a közszolgáltatásért felelős MOHU MOL Hulladékgazdálkodási Zrt. 2023. július 1-től a SZOVA Nonprofit Zrt-vel kötött szerződést a szolgáltatási terület hulladékgazdálkodási feladatainak ellátására. A SZOVA Nonprofit Zrt. az ügyvezető és egy részmunkaidős munkavállaló kivételével a társaság munkavállalóit is átvette. A második félévben bevétel nem keletkezett, ugyanakkor a két fő foglalkoztatása, az NHKV Zrt.-vel való elszámoláshoz szükséges adatszolgáltatások, a könyvelés és könyvvizsgálat költségei ebben az időszakban is felmerültek.

A 170 millió forintos üzemi veszteséget 22 millió forinttal csökkentette az átmenetileg szabad pénzeszközök lekötése révén realizált 22 millió forintos kamatbevétel.

A fizetési kötelezettségeket a jelentős veszteség ellenére teljesíteni tudta a társaság, ami a Szombathely Megyei Jogú Város Önkormányzata által korábban nyújtott 500 millió forintos tagi kölcsönnek köszönhető.

A cég feladatainak megszűnése miatt a fő tulajdonos, Szombathely Megyei Jogú Város Önkormányzata úgy döntött, hogy 2023. december 31. dátummal a SZOMHULL Nonprofit Kft-t a SZOVA Nonprofit Zrt.-be történő beolvadással megszünteti. A beolvadás előkészítése megtörtént, a cégbíróság a beolvadást bejegyezte, a társaságot a cégjegyzékből törölte.

Az éves beszámoló mérlegében a beolvadás miatt a jegyzett tőke összege nulla, a törzsbetétek összege a tulajdonosok részére visszafizetésre került. Az Önkormányzat által nyújtott 500 millió forint tagi kölcsön összege a Közgyűlés döntésének megfelelően veszteségpótlásként, az eredménytartalék részeként került feltüntetésre. A kétes követelések részben leírásra kerültek, rájuk részben céltartalék képzése történt. Az év végén az NHKV Zrt.-vel szemben fennálló követelés 2024. januárjában befolyt a SZOVA Zrt.-hez, az év végén fennálló kötelezettségeket pedig január hónapban teljesítette a SZOVA Nonprofit Zrt. A pénzeszközök záró egyenlege 298 millió forint volt.

Összességében a társaság 2023. évi beszámolója 365.380 eFt mérlegfőösszeget és -148.144 eFt adózott eredményt (veszteséget) mutat.

Az ügyvezető megbízásának megszűnése miatt a SZOMHULL Nonprofit Kft. 2023. évi beszámolóját a jogutód SZOVA Nonprofit Zrt. vezérigazgatója írta alá.

*m./ Szombathelyi Sportközpont és Sportiskola Nonprofit Kft. (13. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1-től június 30-ig terjedő időszak. Emiatt a Kft. jelen előterjesztésben a társaság a 2023/2024-es üzleti év I. félévi gazdálkodásáról szóló, féléves beszámolót terjesztette elő.

A Kft. 101.372 eFt árbevételt ért el, az egyéb bevételek összege 252.759 eFt volt, pénzügyi műveletek bevétele 10.696 eFt.

A 2023/2024. I. félévi kiadások együttes összege 356.991 eFt volt, amelyből 152.248 eFt anyagjellegű ráfordítás, 174.451 eFt személyi jellegű kiadás, 27.222 eFt értékcsökkenési leírás, 3.068 eFt egyéb ráfordítás és 2 eFt pénzügyi ráfordítás.

Összességében a társaság 2023/2024. I. félévi beszámolója 1.182.043 eFt mérlegfőösszeget és 7.836 eFt adózott eredményt mutat.

A felügyelőbizottság a 2023/2024. I. félévi beszámolót elfogadta.

*n./ FALCO KC Szombathely Kft. (14. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1-től június 30-ig terjedő időszak. Emiatt a Kft. jelen előterjesztésben a társaság a 2023/2024-es üzleti év I. félévi gazdálkodásáról szóló, féléves beszámolót terjesztette elő.

A társaság a 2023/2024. I. félévben 105.364 eFt értékesítésből származó nettó bevételt és 305.523 eFt egyéb bevételt realizált.

A ráfordítások összege 2023/2024. I. félévben összesen 379.713 eFt, amelyből anyagjellegű ráfordítás 190.087 eFt, személyi jellegű ráfordítás 182.852 eFt, értékcsökkenési leírás 6.471 eFt, egyéb ráfordítás 303 eFt.

Összességében a társaság mérlegfőösszege 2023/2024. I. félévre vonatkozóan 264.474 eFt, adózott eredménye pedig 29.388 eFt.

A felügyelőbizottság a 2023/2024. I. félévi beszámolót elfogadta.

**II. Javaslat a VASIVÍZ Zrt.-t érintő döntések meghozatalára**

A VASIVÍZ ZRt. 2024. május 17. napjára hívta össze az éves rendes közgyűlését, az alábbi napirendi pontokkal:

1. Az Igazgatóság jelentése a 2023. évi üzleti tevékenységről
2. Az Igazgatóság javaslata az éves beszámolóról (mérleg)
3. A Felügyelőbizottság jelentése az Igazgatóság beszámolójáról, indítványáról
4. A könyvvizsgáló jelentése
5. Határozat az éves beszámolóról
6. Döntés az adózott eredmény felhasználásáról
7. Megfelelési tanácsadó jelentése a 2023. évről
8. Tájékoztató a víziközmű ágazatban történt változásokról, támogatásokról, integrációs folyamatról (szóbeli)
9. Víziközmű-fejlesztési és Ellentételezési Alap felhasználásának szabályai és a hozzá kapcsolódó tervek
10. Tájékoztató a 2024. évi üzleti tervről
11. Egyebek

Az I.-VI. napirendre vonatkozóan a társaság részéről megküldött beszámolót az alábbiakban foglalom össze. *(15. sz. melléklet)*

A társaság összes bevétele 9.998.245 eFt, amely 16,8%-kal, 1.435.676 eFt-tal magasabb a tervezettnél. Az összes költség és ráfordítás 10.594.503 eFt, amely a tervezett összegnél 1,8 %-kal, 199.044 eFt-tal alacsonyabb.

A társaság bevételeit nagymértékben meghatározó elsődleges tevékenységek árbevétele 139 millió Ft-tal maradt el a tervezett értéktől, az előző évi tényleges összegnél pedig 128 millió Ft-tal lett kevesebb.

Alaptevékenységen kívüli tevékenység eredménye 209.760 eFt, a tervezettnél 1.331 eFt-tal alacsonyabb.

A másodlagos tevékenységek nettó árbevétele együttesen 91 %-on, az értékesítés közvetlen önköltsége 94 %-on teljesült, így a másodlagos tevékenységek eredménye összesen 458.644 eFt, a tervezett 345.988 eFt-hoz képest.

A fürdőszolgáltatási tevékenység a korábbi években is veszteséges volt, de az energiaválság következtében kialakult magas energiaárak miatt szükségessé vált a létesítmény részleges bezárása.

Szombathely Megyei Jogú Város Önkormányzata döntése értelmében 2022. október 3-tól az energetikai megtakarítások érdekében, hasonlóan a COVID-járvánnyal kapcsolatos működéshez, csak az AVUS-épületben található 33 m-es medence és a kiszolgáló egységek működtek, a termálfürdő 2023. június 16. – szeptember 3. között volt nyitva.

A komplexum fűtéskorszerűsítése, kazáncseréje után 2023. október 19-én lehetővé vált az 50 m-es medence megnyitása.

A fürdőszolgáltatás vesztesége -11.255 eFt, a tervezettnél 164.460 eFt-tal kedvezőbben alakult. Szombathely Megyei Jogú Város Önkormányzata 2023. évben a fürdőszolgáltatás finanszírozását 200.000 eFt-tal támogatta, valamint az állam az Önkormányzaton keresztül 92.079 eFt működési támogatást biztosított, elszámolási kötelezettség mellett. Támogatás nélkül az adózás előtti eredmény -303.334 eFt lenne.

A társaság üzemi (üzleti) tevékenységének eredménye -733.662 eFt, amelyet a pénzügyi műveletek   
174.176 eFt összegű eredménye módosított. A társaság adózott eredménye (vesztesége) -559.486 eFt.

Az Igazgatóság és a felügyelőbizottság a beszámoló elfogadását javasolta.

A VII. napirendi ponthoz kapcsolódóan a társaság az alábbiakról tájékoztatott. A köztulajdonban álló gazdasági társaságok belső kontrollrendszeréről szóló 339/2019. (XII. 23.) Korm. rendelet a 2009. évi CXXII. törvény (Takarékos tv.) alapján a köztulajdonban álló gazdasági társaságok belső kontrollrendszerére vonatkozó részletszabályokat tartalmazza. A rendeletben meghatározottakat 2021. január 1-jétől kell alkalmazni.

A rendelet 3. § (1) bekezdése szerint a vezérigazgató felelős a belső kontrollrendszer keretében a Társaság működésében érvényesülő kontrollkörnyezet, integrált kockázatkezelési rendszer, információs és kommunikációs rendszer, monitoring rendszer kialakításáért, működtetéséért és fejlesztéséért.

A Vezérigazgató megfelelési tanácsadót jelölt ki a rendeletben meghatározott megfelelési tanácsadói feladatok ellátására. A megfelelésért felelős évente legalább egyszer jelentést készít a Vezérigazgató és a Felügyelőbizottság részére. A Vezérigazgató a jelentést tájékoztatásul megküldi a Közgyűlés részére.

Bozi Ferencné, a társaság megfelelési tanácsadója elkészítette az előterjesztés *16. mellékleteként* csatolt jelentését a 2023. évről.

A Vezérigazgató a Pénzügyminisztérium által – a fenti Kormányrendelet alkalmazásához – kiadott irányelvben meghatározottak szerint a megfelelésért felelős által előkészített nyilatkozatban értékeli a Társaság belső kontrollrendszerét. /11. §/

A Vezérigazgató megküldi nyilatkozatát a Felügyelőbizottság részére.

A Felügyelőbizottság a nyilatkozatra vonatkozó álláspontjáról határozatban dönt. Ha a felügyelőbizottság nem fogadja el a nyilatkozatot, az elutasítás indokát a határozatában szerepelteti.

A Vezérigazgató a nyilatkozatot a Felügyelőbizottság vonatkozó határozatával együtt tájékoztatásul megküldi a Közgyűlés részére.

A Felügyelőbizottság a Vezérigazgatót intézkedési terv készítésére kötelezi, ha a nyilatkozatot nem fogadja el, vagy a Vezérigazgató a nyilatkozat erre vonatkozó pontját tölti ki. Az intézkedési tervet a Vezérigazgató tájékoztatásul megküldi a Közgyűlés részére. Az intézkedési terv végrehajtásáról a Vezérigazgató legalább évente beszámol a Felügyelőbizottságnak és a Közgyűlésnek.

A vezetői nyilatkozat az előterjesztés *17. számú melléklete.*

A Kormányrendeletnek megfelelően a Felügyelőbizottság a megfelelési tanácsadó jelentését és a vezetői nyilatkozatot a 2023.04.11-i ülésén megtárgyalta, és elfogadásra javasolta.

**III. Javaslat az AGORA Savaria Nonprofit Kft. alapító okiratának módosítására**

Az AGORA Savaria Nonprofit Kft. pályázatot nyújtott be a Körmendi mozi üzemeltetésére, amelyet meg is nyert. A tevékenység folytatásához szükséges a társaság alapító okirata 4. pontjának (A társaság fióktelepei) kiegészítése az alábbival:

Körmend Mozi, 9900 Körmend, Szabadság tér 7.

A felügyelőbizottság az alapító okirat módosítást elfogadásra javasolja.

**IV. Javaslat a SZOVA Nonprofit Zrt. tulajdonában lévő ingatlan értékesítésére *(18. számú melléklet)***

A SZOVA Nonprofit Zrt. tulajdonát képezi a 9700 Szombathely, 10427/52 hrsz.-ú, „Kivett beépítetlen terület” megnevezésű ingatlan. Az értékesítésre szánt ingatlan a szomszédos felhagyott hulladéklerakó telep telekalakítása során úgy került kialakításra, hogy a szomszédos ingatlan tulajdonosa az ingatlant a saját ingatlanjához tudja csatolni, mivel a telekalakítás során keletkezett területnagyság nem teszi lehetővé az ingatlan önálló hasznosítását. A szomszédos ingatlan tulajdonosa „Szándéknyilatkozatot” tett, hogy az ingatlan értékesítése esetén vételi szándékát a nyilatkozat aláírását követően (2023.12.16.) 120 napig fenntartja. A tárgybani ingatlan szomszédságában további 3 db ingatlan értékesítését a Tisztelt Közgyűlés 2024. február 29-i ülésén az 56/2024. (II.29.) Kgy. sz. határozatában jóváhagyta. A 10427/37 hrsz-ú ingatlan esetében a 2024. február 1-én módosított szabályozási terv tovább csökkentette 25 m2-rel az ingatlan méretét 309 m2-re, emiatt nem kerülhetett sor korábban az értékesítésre. Az ingatlan helyrajzi száma a telekalakítás eredményeként 10427/52-re módosul. Az értékesítéshez szükséges földhivatali munkarészek elkészültek, a változási vázrajz földhivatali záradékolása 2024. március 19-én megtörtént, a telekalakítási eljárás folyamatban van. A telekalakításra vonatkozó határozat véglegessé válását követően történhet meg az adásvételi szerződés aláírása.

A SZOVA Nonprofit Zrt. a telekalakítási igény felmerülését megelőzően független értékbecslőt bízott meg az érintett ingatlan forgalmi értékének megállapítására, ezzel egyidejűleg saját értékbecslést is készített. A jelen eljárásban érintett ingatlan aktualizált értékének megállapítására a korábbi értékbecslésben megadott érték területarányosan került figyelembe vételre (bruttó 1.262.883 Ft), a SZOVA Nonprofit Zrt. pedig a saját értékbecslését aktualizálta (bruttó 1.200.000 Ft).

A SZOVA Nonprofit Zrt. Ingatlan és ingó vagyontárgyak értékesítéséről és hasznosításáról szóló hatályos belső szabályzatának 4.5.10. pontja alapján az egyes ingatlanok értékesítésére nem kell versenyeztetési eljárást lefolytatni, ha az ingatlan értékesítésére a helyi építési szabályzat, valamint szabályozási terv szerinti telek-kiegészítés céljából kerül sor. Figyelemmel arra, hogy a fentiekben részletezett ingatlan a helyi szabályozási terv szerint is a kapcsolódó ingatlan telek-kiegészítését szolgálja, egyéb célra történő hasznosítása kizárt, ezért annak közvetlen értékesítésének nincs akadálya. Az ingatlan vételáraként a független értékbecslő által megadott, és területarányosan újrakalkulált értékeket javaslom elfogadni.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 20. § (2) bekezdése szerint az önkormányzati gazdasági társaság tulajdonában lévő ingatlannak és portfólió vagyonnak a társaság üzleti tervében nem szereplő elidegenítéséről a Közgyűlés dönt. Mindezek alapján az ingatlan adásvételi szerződés érvényességéhez Szombathely Megyei Jogú Város Közgyűlésének jóváhagyása szükséges.

A fentiek alapján javaslom a Tisztelt Közgyűlésnek, hogy hozzon döntést a 10427/52 helyrajzi számú ingatlan szomszédos ingatlan tulajdonosa részére történő értékesítéséről, és hatalmazza fel a SZOVA Nonprofit Zrt. vezérigazgatóját az ingatlan értékesítésére vonatkozó adásvételi szerződés megkötésére azzal, hogy a szerződéskötésre a telekalakításra vonatkozó határozat véglegessé válását követően kerüljön sor.

**V. Javaslat a SZOVA Nonprofit Zrt. tulajdonában lévő ingatlanokat érintő döntés meghozatalára *(19. számú melléklet)***

Szombathely Megyei Jogú Város Közgyűlése a 105/2023. (III. 30.) Kgy. sz. határozatában döntött arról, hogy a SZOVA Nonprofit Zrt. tulajdonában lévő 0172/6 hrsz.-ú ingatlanból telekalakítással kialakításra kerülő 10.452 m2 nagyságú területet térítésmentesen biztosítani kívánja a Szombathelyi Kézilabda Klub és Akadémia (SZKKA) részére utánpótlás csarnok építése céljából. A Közgyűlés hozzájárult ahhoz is, hogy az ingatlanon a Szombathelyi Kézilabda Klub és Akadémia saját költségére és kockázatára a sportcsarnokot megterveztesse.

2024. január hónapban a Szombathelyi Kézilabda Klub és Akadémia elnöke azzal kereste meg a társaságot, hogy a SZOVA Nonprofit Zrt. nyújtson tulajdonosi hozzájárulást az általuk megépíteni tervezett sportcsarnok építési engedélyezési eljárásának lefolytatásához, valamint a sportcsarnok megközelítését biztosító út használatához.

Időközben megtörtént a telekalakítás: a sportegyesület által tervezett építkezés és az úthasználat a 0172/12 és a 0172/13 helyrajzi számú ingatlanokat érinti, amelyeket a SZOVA kötvény biztosítéki rendszerének részeként terhelési és elidegenítési tilalom és az OTP BANK Nyrt. jelzálogjoga terhel. Emiatt az SZKKA által kért tulajdonosi hozzájáruláshoz kérte a társaság az OTP Bank Nyrt. előzetes jóváhagyását.

Válaszában a bank jelezte, hogy azzal a feltétellel járulnak hozzá a tulajdonosi hozzájárulás kiadásához és a közgyűlési határozatban foglaltakhoz, ha jelzálogcsere történik, vagyis a kérdéses ingatlanok kikerülnek a kötvény biztosítéki rendszeréből és helyettük más, a társaság tulajdonát képező tehermentes, hasonló értékű ingatlanok kerülnek bevonásra a biztosítéki rendszerbe.

Az előzetes egyeztetések alapján a társaság a régi Körmendi úti hulladéklerakó területén található 10427/42; 10427/45 és 10427/36 helyrajzi számú ingatlanokat ajánlotta fel csereingatlanként. Az OTP Bank Nyrt. az ingatlanokat elfogadta, erről írásban tájékoztatták a társaságot. Ezt követően a Szombathelyi Kézilabda Klub és Akadémiának a sportcsarnok tervezéséhez kért hozzájárulások kiadásra kerültek. A jelzálogcserével érintett ingatlanok az alábbiak:

|  |  |  |  |  |  |
| --- | --- | --- | --- | --- | --- |
| **A devizakötvény biztosítéki rendszeréből kikerülő ingatlanok** | | | **A devizakötvény biztosítéki rendszerébe bevonásra kerülő ingatlanok** | | |
| hrsz. 0172/12 | 10.450 m2 | kivett udvar | hrsz. 10427/42 | 10.144 m2 | kivett beépítetlen terület |
| hrsz. 0172/13 | 2.357 m2 | kivett közforgalom elől el nem zárt magánút | hrsz. 10427/45 | 8.511 m2 | kivett beépítetlen terület |
| hrsz. 0172/14 | 64 m2 | kivett udvar | hrsz. 10427/36 | 1.948 m2 | kivett közforgalom elől elzárt magánút |

Az OTP Bank Nyrt. előkészítette és megküldte a jelzálogszerződés tervezetét, amely jelen előterjesztés mellékletét képezi.

Mivel Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 20.§ (2) bekezdése alapján a kizárólagos tulajdonú gazdasági társaság tulajdonában lévő ingatlan vagyon megterhelése kérdésében minden esetben a Közgyűlés dönt, ha a megterhelés a társaság üzleti tervében nem szerepel, kérem a Tisztelt Közgyűlést, hogy hagyja jóvá a kötvény biztosítéki rendszerébe bevonásra kerülő ingatlanok megterhelését az előterjesztéshez csatolt szerződéstervezetben foglaltaknak megfelelően.

**VI. Javaslat a SZOVA Szállodaüzemeltető Kft. 2024. évi üzleti tervének elfogadására *(20. számú melléklet)***

A SZOVA Szállodaüzemeltető Kft. 2019-re elkészíttette egy, a Tófürdő területére tervezett négycsillagos szálloda terveit és megszerezte a szálloda építési engedélyét. A külső körülmények kedvezőtlen alakulása és a kivitelezési költségek jelentős emelkedése azonban megakadályozta, hogy megkezdjék a szálloda kivitelezését, mivel a beruházás finanszírozásához szükséges forrásokat nem tudja a társaság előteremteni. Ezért 2021-ben Szombathely Megyei Jogú Város Önkormányzata felhatalmazta a társaság ügyvezetőjét, hogy keressen olyan befektetőt, aki hajlandó közreműködni a finanszírozásban, vagy akár önállóan megvalósítani a beruházást. Az elmúlt három évben részben informális úton, szakmai kapcsolatok révén, részben pedig hirdetések útján próbáltak befektetőt találni, a próbálkozások azonban nem vezettek eredményre.

A 2024. évi feladat továbbra is az, hogy találjanak olyan érdeklődőt, aki fantáziát lát a szálloda beruházás megvalósításában és rendelkezik a kivitelezéshez szükséges pénzügyi forrásokkal. A jelenlegi feltételek között ez nem egyszerű: a megemelkedett kivitelezési költségek és a keresleti bizonytalanság miatt a beruházás megtérülése nehezen kalkulálható és jelezhető előre. Ezért 2024. évi üzleti tervben a Kft. bevétellel nem számol. Ugyanakkor a cég jogszabályoknak megfelelő működéséhez minimálisan szükséges költségek – számvitel, könyvvizsgálat, bankköltségek – ebben az évben is felmerülnek majd. A számviteli és könyvvizsgálati költségek nem emelkednek 2023-hoz képest, a bankköltségek viszont várhatóan az inflációval megegyező mértékben növekednek. A befektető-keresés költségeire 500 ezer forintot irányzott elő a társaság.

A tervezett eredmény 1.045 ezer forint veszteség. Amennyiben sikerül befektetőt találni, akkor a vele kötendő megállapodás tartalmának függvényében keletkezhet bevétel, de a költségek is növekedni fognak, ebben az esetben várhatóan szükség lesz az üzleti terv módosítására.

A szálloda beruházás előkészítésének és tervezésének költségei részben a tulajdonosok által befizetett 50 millió forint törzstőkéből, részben a SZOVA Nonprofit Zrt. által nyújtott 75 millió forintos tagi kölcsönből kerültek finanszírozásra. A tagi kölcsön visszafizetését a szálloda beruházás megvalósítását követően kell megkezdeni, a kamatok pedig a szálloda megnyitásáig aktiválására kerülnek, a beruházás értékét növelik, nem terhelik az eredményt. A 2024. évi aktiválásra kerülő kamatköltség várhatóan 6-7 millió forint lesz.

A társaság felügyelőbizottsága az üzleti tervet elfogadta.

**VII. Javaslat a SZOVA-Projekt Kft. 2024. évi üzleti tervének elfogadására *(21. számú melléklet)***

A SZOVA-Projekt Projektfejlesztési Kft.-t 2021-ben alapította a SZOVA Nonprofit Zrt. azzal a céllal, hogy az anyacég az általa tervezett ingatlanfejlesztéseket rugalmasabban és költséghatékonyabban tudja megvalósítani, könnyebben tudjon alkalmazkodni a gyorsan változó piaci körülményekhez és az ingatlanfejlesztések esetleges kockázata ne veszélyeztesse a társaság alapfeladatainak ellátását.

A cég alapítása óta eltelt három évben azonban a külső körülmények jelentősen megváltoztak. Az anyacég a pénzügyi helyzet stabilizálása érdekében a fejlesztésre szánt ingatlanok egy részét értékesítette, a megmaradt ingatlanok – elsősorban a Welther Károly utcai irodaépület – fejlesztéséhez szükséges forrásokat pedig alaptevékenységei finanszírozására kénytelen felhasználni. Ez azt jelenti, hogy társaság mozgástere beszűkült, a tervezett beruházások megvalósításával nem lehet számolni.

A cég működésével kapcsolatos költségekre a fejlesztett ingatlanok hasznosításából vagy értékesítéséből keletkező bevételnek kellene fedezetet nyújtani. A fejlesztések elmaradása miatt azonban a társaság a 2024. évi üzleti tervben nem számol árbevétellel. A működéshez minimálisan szükséges adminisztratív költségekre – könyvelés, könyvvizsgálat, bankszámla költségei – 560 ezer forintot irányozott elő a társaság. Árbevétel hiányában ez az összeg veszteségként jelenik meg az eredménykimutatásban.

A veszteséget csak akkor tudja elkerülni a társaság, ha a tulajdonos új feladatokkal bízza meg a SZOVA-Projekt Kft.-t, és az ezek ellátásához szükséges forrásokat is rendelkezésre bocsátja.

A társaság felügyelőbizottsága az üzleti tervet elfogadta.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2024. április 18.**

**/: Dr. Nemény András :/**

**I.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése **a SZOVA Szombathelyi Vagyonhasznosító és Városgazdálkodási Nonprofit Zrt.**-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**14.800.036** **eFt mérlegfőösszeggel,**

**- 57.443 eFt adózott eredménnyel elfogadja.**

2./ A Közgyűlés úgy határoz, hogy a 2023. évi veszteség a társaság eredménytartalékának terhére kerüljön elszámolásra.

3./ A Közgyűlés a társaság vezető tisztségviselőinek az Alapszabály X. fejezetében rögzítettek szerint a 2023. évi ügyvezetés megfelelőségét igazoló felmentvényt megadja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**II.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **Weöres Sándor Színház Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**320.620** **eFt mérlegfőösszeggel**

**- 15.116** **eFt adózott eredménnyel elfogadja.**

2./ A Közgyűlés úgy határoz, hogy a 2023. évi veszteség a társaság eredménytartalékának terhére kerüljön elszámolásra.

3./ A Közgyűlés a Weöres Sándor Színház Nonprofit Kft. által elkészített 2023. évi közhasznúsági mellékletet jóváhagyja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Szabó Tibor András, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**III.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése az**AGORA Savaria Kulturális és Médiaközpont Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**288.703** **eFt mérlegfőösszeggel**

**26.449 eFt adózott eredménnyel elfogadja.**

2./ A Közgyűlés az adózott eredményt, 26.449 eFt-ot az eredménytartalékba helyezi.

3./ A Közgyűlés az AGORA Savaria Kulturális és Médiaközpont Nonprofit Kft. által elkészített 2023. évi közhasznúsági mellékletet jóváhagyja.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**531.216** **eFt mérlegfőösszeggel**

**22.180 eFt adózott eredménnyel elfogadja.**

2./ A Közgyűlés az adózott eredményt, 22.180 eFt-ot az eredménytartalékba helyezi.

3./ A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. által elkészített 2023. évi közhasznúsági mellékletet jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**V.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **Vas Megyei Temetkezési Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**1.092.445 eFt mérlegfőösszeggel**

**2.501 eFt adózott eredménnyel elfogadja.**

2./ A Közgyűlés az adózott eredményt, 2.501 eFt-ot az eredménytartalékba helyezi.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VI.**

**Határozati javaslat**

**........../2024. (IV.25.) Kgy. sz. határozat**

1. Szombathely Megyei Jogú Város Közgyűlése a **Szombathelyi Parkfenntartási Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**262.204** **eFt mérlegfőösszeggel**

**12.910** **eFt adózott eredménnyel elfogadja.**

2. A Közgyűlés úgy határoz, hogy az adózott eredményt, 12.910 eFt-ot az eredménytartalékba helyezi.

3. A Közgyűlés az ügyvezető részére a Ptk. 3:117. § szerinti, az előző üzleti évben kifejtett ügyvezetési tevékenysége megfelelőségét megállapító felmentvényt megadja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Izer Gábor Nándor, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VII.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **Savaria Városfejlesztési Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**98.611** **eFt mérlegfőösszeggel**

**9.982 eFt adózott eredménnyel elfogadja.**

2./ A Közgyűlés az adózott eredményt, 9.982 eFt-ot az eredménytartalékba helyezi.

3./ A Közgyűlés az ügyvezető részére a Ptk. 3:117. § szerinti, az előző üzleti évben kifejtett ügyvezetési tevékenysége megfelelőségét megállapító felmentvényt megadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VIII.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **Savaria Turizmus Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**110.812** **eFt mérlegfőösszeggel**

**18.528 eFt adózott eredménnyel**

elfogadásra javasolja a társaság taggyűlésének.

2./ A Közgyűlés javasolja a társaság taggyűlésének az adózott eredmény, 18.528 eFt eredménytartalékba helyezését.

3./ A Közgyűlés felhatalmazza a polgármestert, hogy a fenti döntést a társaság taggyűlésén képviselje.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**IX.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **Szombathelyi Távhőszolgáltató Kft.**-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**6.077.094 eFt mérlegfőösszeggel**

**40.150** **eFt adózott eredménnyel**

elfogadásra javasolja a társaság taggyűlésének.

2./ A Közgyűlés javasoljaa társaság taggyűlésének a 40.150 eFt eredmény eredménytartalékba helyezését.

3./ A Közgyűlés a 2023. évre vonatkozóan az ügyvezető igazgató részére az ügyvezetési tevékenység megfelelőségét megállapító felmentvényt megadását javasolja a társaság taggyűlésének.

4./ A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntésnek megfelelően szavazzon.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a SZOVA Nonprofit Zrt. vezérigazgatója

Molnár Miklós, a Távhőszolgáltató Kft. ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**X.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **SZOVA Szállodaüzemeltető Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**140.685 eFt mérlegfőösszeggel**

**-502 eFt adózott eredménnyel**

elfogadásra javasolja a társaság taggyűlésének.

2./ A Közgyűlés a veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

4./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntésnek megfelelően szavazzon.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XI.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **SZOVA-Projekt Projektfejlesztési Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**1.835 eFt mérlegfőösszeggel**

**-503 eFt adózott eredménnyel**

elfogadásra javasolja a társaság taggyűlésének.

2./ A Közgyűlés a veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a SZOVA-Projekt Projektfejlesztési Kft. ügyvezetőjének az ügyvezetés megfelelőségét igazoló felmentvény megadását megszavazza.

4./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntésnek megfelelően szavazzon.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XII.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése a **SZOMHULL Szombathelyi Hulladékgazdálkodási Közszolgáltató Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját

**365.380 eFt mérlegfőösszeggel**

**-148.144 eFt adózott eredménnyel**

elfogadja.

2./ A Közgyűlés úgy határoz, hogy a 2023. december 31-én megszűnt SZOMHULL Nonprofit Kft. vesztesége a jogutód SZOVA Nonprofit Zrt. eredménytartalékának terhére kerüljön elszámolásra.

3./ A Közgyűlés a SZOMHULL Nonprofit Kft. ügyvezetőjének a 2023. évi ügyvezetés megfelelőségét igazoló felmentvényt megadja.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XIII.**

**Határozati javaslat**

**........../2024. (IV.25.) Kgy. sz. határozat**

Szombathely Megyei Jogú Város Közgyűlése a **Szombathelyi Sportközpont és Sportiskola Nonprofit Kft**. 2023/2024. üzleti év I. félévi beszámolóját

**1.182.043 eFt mérlegfőösszeggel**

**7.836 eFt adózott eredménnyel elfogadja.**

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XIV.**

**Határozati javaslat**

**........../2024. (IV.25.) Kgy. sz. határozat**

Szombathely Megyei Jogú Város Közgyűlése a **FALCO KC** **Szombathely Kft**. 2023/2024. üzleti év I. félévi beszámolóját

**264.474 eFt mérlegfőösszeggel**

**29.388 eFt adózott eredménnyel elfogadja.**

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Gráczer György, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XV.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. XII. 23.) önkormányzati rendelet 19. § (2) bekezdés a) pont al) alpontjában foglalt hatáskörében eljárva a VASIVÍZ ZRt.-nek a számvitelről szóló 2000. évi C. törvény 4. § (1) bekezdése alapján elkészített 2023. évi beszámolóját megtárgyalta, és azt

**6.730.010 eFt mérlegfőösszeggel**

**- 559 486 eFt adózott eredménnyel elfogadásra javasolja a társaság közgyűlésének.**

A Közgyűlés javasolja, hogy a társaság a veszteségelhatárolás tekintetében a társasági adóról és az osztalékadóról szóló mindenkor hatályos jogszabály szerint járjon el, úgy, hogy a tárgyévi negatív adóalap a következő évek adózás előtti eredménye csökkentő tételeként kerüljön elszámolásra.

2./ A Közgyűlés javasolja a VASIVÍZ ZRt. közgyűlésének, hogy a köztulajdonban álló gazdasági társaságok belső kontrollrendszeréről szóló 339/2019. (XII. 23.) Korm. rendelet alapján elkészített, 2023. évre vonatkozó megfelelési tanácsadó jelentéséről és a Társaság belső kontrollrendszerével összefüggésben a 2023. évre vonatkozó Vezérigazgató vezetői nyilatkozatáról szóló tájékoztatót fogadja el.

3./ A Közgyűlés felhatalmazza a polgármestert, hogy a társaság közgyűlésén a fenti döntéseket szavazatával támogassa.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Krenner Róbert, a VASIVÍZ ZRt. vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság soron következő közgyűlése

**XVI.**

**Határozati javaslat**

**........../2024. (IV.25.) Kgy. sz. határozat**

Szombathely Megyei Jogú Város Közgyűlése az AGORA Savaria Nonprofit Kft. alapító okiratát akként módosítja, hogy az alapító okirat 4. pontját (A társaság fióktelepei) az alábbival egészíti ki:

Körmend Mozi, 9900 Körmend, Szabadság tér 7.

A Közgyűlés felhatalmazza a polgármestert, hogy az alapító okirat módosítását aláírja.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XVII.**

**Határozati javaslat**

**........../2024. (IV.25.) Kgy. sz. határozat**

Szombathely Megyei Jogú Város Közgyűlése megtárgyalta a SZOVA Nonprofit Zrt. tulajdonában álló Szombathely, 10427/52 helyrajzi számú ingatlan értékesítésére vonatkozó előterjesztést, és annak a szomszédos ingatlan tulajdonosának történő közvetlen értékesítését az előterjesztés mellékletét képező ingatlan adásvételi szerződésben foglalt feltételekkel jóváhagyja. A Közgyűlés felhatalmazza a SZOVA Nonprofit Zrt. vezérigazgatóját a szerződés megkötésére azzal, hogy a szerződéskötésre a telekalakításra vonatkozó határozat véglegessé válását követően kerüljön sor.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XVIII.**

**Határozati javaslat**

**........../2024. (IV.25.) Kgy. sz. határozat**

1./ Szombathely Megyei Jogú Város Közgyűlése megtárgyalta a SZOVA Nonprofit Zrt. előterjesztését a Szombathelyi Kézilabda Klub és Akadémia által tervezett sportcsarnok építéséhez szükséges jelzálogcseréről. A Közgyűlés egyetért azzal, hogy a 0172/12; 0172/13 és 0172/14 helyrajzi számú ingatlanok kerüljenek kivonásra a SZOVA devizakötvény biztosítéki rendszeréből és helyettük a 10427/42; 10427/45 és 10427/36 helyrajzi számú ingatlanok kerüljenek be a kötvény biztosítéki rendszerébe az előterjesztés mellékletét képező szerződéstervezetben foglaltaknak megfelelően.

2./ A Közgyűlés felhatalmazza a SZOVA Nonprofit Zrt. Igazgatóságának elnökét, hogy a 10427/42; 10427/45 és 10427/36 helyrajzi számú ingatlanok megterhelésére vonatkozó jelzálogszerződést aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XIX.**

**Határozati javaslat**

**........../2024. (IV.25.) Kgy. sz. határozat**

1. Szombathely Megyei Jogú Város Közgyűlése a SZOVA Szállodaüzemeltető Kft. 2024. évi üzleti tervét -1.045 eFt tervezett adózott eredménnyel jóváhagyásra javasolja a taggyűlésnek, egyúttal felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.
2. A Közgyűlés felkéri a társaság ügyvezetőjét, hogy amennyiben előrelépés történik a szálloda projekt értékesítése ügyében, arról tájékoztassa a Közgyűlést.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XX.**

**Határozati javaslat**

**........../2024. (IV.25.) Kgy. sz. határozat**

Szombathely Megyei Jogú Város Közgyűlése a SZOVA Projekt Kft. 2024. évi üzleti tervét -560 eFt tervezett adózott eredménnyel jóváhagyásra javasolja a taggyűlésnek, egyúttal felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal